פאליו

ממוזער|מראה מתוך המירוץ בכיכר
ממוזער|ההמונים גודשים את הכיכר
ממוזער|דגלי הרבעים המשתתפים במירוץ
**הפאליו של סיינה** (באיטלקית: Palio di Siena) הוא מרוץ סוסים מסורתי המתרחש בעיר מאז תקופת הרנסאנס. הפאליו מתקיים פעמיים בשנה, ב-2 ביולי וב-16 באוגוסט בעיר סיינה באיטליה. במרוץ משתתפים 10 סוסים ופרשים המייצגים 10 מתוך 17 הרבעים ההיסטוריים של העיר. המרוץ של יולי מוקדש למדונה מפרונזאנו, והמרוץ של אוגוסט מוקדש לחג עליית מרים השמימה. המרוץ שמתקיים מסביב לכיכר ההיסטורית של העיר סיינה בפיאצה דל קמפו, הפך לאטרקציה תיירותית ראשונה במעלה בעיר.

### היסטוריה
המרוץ הראשון של חודש יולי התקיים ב-1656. ב-1707 נוסף המרוץ של אוגוסט. בשנת 1729 נקבעו הגבולות הרשמיים והמוסכמים של הרבעים השונים בעיר סיינה שמשתתפים במרוצים. באותה שנה אף נקבעה התקנה שרק 10 רבעים ישתתפו בכל מרוץ. במרוץ הבא אחריו ישתתפו 7 הרבעים שלא השתתפו קודם לכן ועוד 3 רבעים שנבחרים באמצעות הגרלה. כל אחד מ-17 הרבעים מיוצג באמצעות סמל, דגל, מדים של הפרש וכן מוזיאון המוקדש להישגי הרובע במהלך המרוצים השונים.

### סמלי הרבעים השונים
*AQUILA – נשר
*BRUCO – זחל
*CHICCIOLA – שבלול
*CIVETTA – ינשוף
*DRAGO – דרקון
*ISTRICE – דורבן
*LEOCORNO – חד-קרן
*LUPA – זאבה
*NICCHIO – קונכייה
*OCA – אווז
*ONDA –גל
*PANTERA – פנתר
*SELVA – חורש
*TARTUCA – צב
*TORRE – מגדל
*VALDIMONTONE – אייל
*GIRAFFA - ג'ירפה

## כללים
למרוץ כללים נוקשים ביותר – הפרשים רוכבים על הסוסים ללא אוכף, המרוץ מקיף שלוש פעמים את הכיכר ונמשך כ-90 שניות בממוצע. במרוצים הסוסים חשובים יותר מן הפרשים, ולפיכך הסוס יכול לזכות במקום הראשון במרוץ גם אם רוכבו נפל במהלך המרוץ. יתרה מכך, מעדיפים סוס מנצח נטול רוכב, כך נחסך סכום הפרס.
בנוסף לשני המרוצים בחודשים יולי ואוגוסט יכולה עירית סיינה להחליט לקיים מרוץ נוסף שלא מן המניין כדי לציין אירוע מיוחד. המרוץ המיוחד יכול להתקיים במהלך החודשים מאי ועד לספטמבר. ב-1969 התקיים מרוץ מיוחד לציון הנחיתה על הירח ובשנת 2000 התקיים מרוץ מיוחד נוסף לציון המילניום.

כחודש לפני כל מרוץ בוחרים ראשי עשרת הרבעים של סיינה שמשתתפים בו את הפרשים. הסוסים שישתתפו במרוץ נבחרים באמצעות הגרלה. לפרש יש אפשרות במהלך המרוץ להשתמש בשוט לא רק כנגד הסוס שבו הוא רוכב אלא גם כנגד פרש יריב וכנגד סוס של רובע אחר. השימוש בשוט גורר אחריו ביקורת רבה מצד ארגוני זכויות בעלי החיים באיטליה.

הסוס המנצח במרוץ הוא הסוס שמגיע ראשון לקו הסיום. הסוס המפסיד הוא הסוס שמגיע שני, ולא הסוס האחרון.

הרובע שסוסו הוכרז כמנצח זוכה בדגל עשוי משי (מכונה באיטלקית PALIO) שצויר במיוחד על ידי אומן בן העיר סיינה. הרובע המנצח מחזיק בדגל במוזיאון המיוחד שנמצא בכל רובע ורובע.

## המנצחים
הרובע המעוטר ביותר במאה השנים האחרונות היה רובע OCA-האווז: הוא זכה ב-63 מרוצים מאז שנת 1900. הרובע בעל מספר הזכיות הקטן ביותר מכונה באיטלקית NONNA -סבתא. רובע CIVETTA – ינשוף מחזיק כעת בתואר מפוקפק זה משום שמאז 1979 לא זכה בשום מרוץ.
יום לפני המרוץ עורך כל רובע שמשתתף במרוץ ארוחת ערב חגיגית בה משתתפים כל תושבי הרובע. הרובע הזוכה במרוץ עורך ביום המרוץ עצמו ארוחת ערב חגיגית נוספת בה משתתפים בנוסף לתושבי הרובע כל ראשי העיר והאורחים הבכירים הנוספים שהגיעו לצפות במרוץ.
בפאליו שנערך ב-2 ביולי 2011 זכה רובע האווז, ובפאליו שנערך ב-16 באוגוסט 2011 ניצח רובע הג'ירפה.

### טבלת ניצחונות

## גלריית תמונות

Image:La folla durante il Palio.jpg|הצופים הגודשים את הכיכר.
Image:Entrone lg palio provenzano 2007 (68).jpg|הסוסים נכנסים אל הכיכר.
Image:Canapi lg palio057 nit.jpg|ראשי הרבעים מכריזים על תחילת המירוץ.
Image:Mossiere lg palio provenzano 2007 (69).jpg|בתחילת המירוץ.
Image:Mossa lg palio provenzano 2007 (83).jpg|The last horse enters; the move is valid: Race starts.
Image:Mossa lg il palio del 16 agosto 2006 (7).jpg|The start of the Palio of August 16, 2006
Image:Arrivo lg il palio del 16 agosto 2006 (16).jpg|Alberto Ricceri expresses his joy at the victory on 16 August 2006 for Selva (Forest).
Image:Bacio cavallo lg palio assunta 2007 (77).jpg|Jonatan Bartoletti kisses Brento in thanks, before entering the Church for Maria Mater Gratiae.


## קישורים חיצוניים
* .L'araldica delle contrade di siena, Antonio Zazzeroni, Scala, Firenze 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רכיבה
קטגוריה:טוסקנה
קטגוריה:סיינה
קטגוריה:איטליה: פסטיבלים